Sujit Kumar

Sujit Kumar (s. 1972) on Suvan kaupungista Fidžiltä kotoisin oleva mies, jota kasvatettiin vuosien ajan kuin hän olisi ollut kana. Pienenä poikana Kumar lukittiin kanahäkkiin ja kun hänen isänsä kuoli, siirtyi kasvatusvastuu isoisälle. Isoisä ei juurikaan käyttänyt aikaansa pojan kasvattamiseen, ja Kumar kasvoikin kanojen seassa. Sittemmin hän pakeni, mutta paikallisen sairaalan henkilökunta ei tiennyt, mitä hänelle pitäisi tehdä, joten hän eli 22 vuoden ajan pääasiassa sänkyynsä kiinni sidottuna. Vuonna 2004, kun Kumar oli 32 vuoden ikäinen, uusiseelantilainen Elizabeth Clayton löysi hänet. Pian kävi ilmi, että Kumar luuli olevansa kana: hän liikkui kanan lailla, päästeli kanoille ominaisia ääniä ja poimi maasta ruokaa kanan tavoin. Sittemmin Clayton ryhtyi huolehtimaan Kumarista, ja tämä oppi kävelemään ja puhumaan ihmisen tavoin.

Aiheesta muualla
 tvnz.co.nz news: "Chicken boy" learning to be human (sisältää videon)
 NBC News Man In Fiji Raised As A Chicken 
 Sujit Kumar
 Feral children

Susilapset
Fidžiläiset henkilöt
Vuonna 1972 syntyneet
Elävät henkilöt